Liverpool heimsmeistari félagsliða í fyrsta skipti Jordan Henderson fagnar Roberto Firmino eftir mark þess síðarnefnda í framlengingunni . AFP Liverpool varð í kvöld heimsmeistari félagsliða í knattspyrnu í fyrsta skipti með því að sigra Suður-Ameríkumeistarana Flamengo frá Brasilíu , 1 : 0 , í framlengdum úrslitaleik í Doha í Katar þar sem Brasilíumaðurinn Roberto Firmino skoraði sigurmark enska liðsins . Fyrri hálfleikur var frekar tíðindalítill . Brasilíumennirnir voru meira með boltann en hvorugt lið átti markskot sem rataði á markið . Liverpool var frískari aðilinn í byrjun leiksins en síðan dofnaði yfir liðinu og Flamengo réð ferðinni meirihluta hálfleiksins . Liverpool hóf síðari hálfleik heldur betur af krafti því Roberto Firmino komst í gott færi á fyrstu mínútunni og átti skot í innanverða stöngina . Á 53. mínútu var Barbosa tvívegis hættulegur , skaut fyrst yfir mark Liverpool eftir snögga sókn Flamengo og átti rétt á eftir fínt skot sem Alisson Becker varði í horn . Liverpool varð fyrir áfalli á 74. mínútu þegar Alex Oxlade-Chamberlain fór af velli og virtist fyrst illa meiddur . Á 86. mínútu átti Liverpool góða sókn sem lauk með því að Jordan Henderson átti hörkuskot sem Alves í marki Flamengo varði glæsilega í horn . Dæmd var vítaspyrna á Flamengo í uppbótartíma leiksins í kvöld - hér sést Sadio Mané á leið niður eftir að Rafina virtist brjóta á honum . Eftir ítarlega skoðun á myndböndum ákvað dómarinn að ekki hefði verið um vítaspyrnu að ræða . AFP Þegar uppbótartíminn var að hefjast var dæmd vítaspyrna á Flamengo eftir brot á Sadio Mané . Dómarinn gaf sér góðan tíma til að taka endanlega ákvörðun með því að skoða myndband og ákvað að lokum að brotið hefði átt sér stað utan vítateigs . Endanlega niðurstaðan var sú að ekki hefði verið um brot að ræða og Flamengo fékk boltann ! Skömmu síðar var flautað til loka venjulegs leiktíma og því ljóst að framlengja þyrfti leikinn . Staðan var 0 : 0 . Á 99. mínútu skoraði Roberto Firmino , 1 : 0 fyrir Liverpool . Sadio Mané komst inn í vítateiginn hægra megin og sendi til hliðar á Firmino . Hann var með markmann og varnarmann í sér en sneri þá laglega af sér og skoraði með föstu skoti . Tveimur mínútum síðar varði Alves í marki Flamengo glæsilega eftir hörkuskot frá Mané . Upp úr hornspyrnunni varði Alves aftur vel frá Virgil van Dijk . Staðan var 1 : 0 eftir fyrri hálfleik framlengingarinnar . Trent Alexander-Arnold átti góða tilraun úr aukaspyrnu af 25 m færi á 115. mínútu en Diego Alves varði frá honum . Á síðustu mínútu framlengingar fékk Flamengo gott færi til að jafna metin en Lincoln skaut yfir mark Liverpool úr miðjum vítateignum eftir sendingu frá hægri .